钦定古今图书集成/明伦汇编/闺媛典/第207卷 > 叶九功妻徐氏
## 钦定古今图书集成/明伦汇编/闺媛典/第207卷 > 叶九功妻徐氏

按《衢州府志》：“徐氏，叶九功妻。年十八嫁叶，未期而夫
病，躬事汤药，数载不倦。夫亡痛绝，誓以身殉。既而思
继嗣未立，恐夫之为若敖也，因以从子其蕃为嗣。蕃
方八岁，以纺绩延师教之，成戊戌进士，其夫赠承德
郎，随子养于部署，身受太安人之封，随建坊旌表，耄
耋之年尚健。”